આ બાબતે વધુ માહિતી આપતાં મુકેશ વ્યાસે મિડ-ડે LOCALને કહ્યું હતું કે ‘ભાંડુપ-વેસ્ટમાં અનેક પ્રકારની સમસ્યા છે, પણ આ સમસ્યાનો ઉકેલ લાવવા માટે સુધરાઈ તત્પર રહેતી નથી. વર્ષો વીતી ગયાં પણ અહીંના પેવર બ્લૉક્સવાળા રોડનું રિનોવેશન નથી થયું. એ સિવાય આ માર્ગ મુલુંડ, ભાંડુપ, ઘાટકોપર સુધી મેઇન રોડ છે જેથી ઘણી વખત ટ્રાફિકને લીધે વાહનચાલકો સિમેન્ટવાળા રસ્તાઓથી ફંટાઈ પેવર બ્લૉક્સવાળા રસ્તાઓ પરથી જવાનો પ્રયાસ કરે છે. એથી ક્યારેક-ક્યારેક અકસ્માત પણ થઈ જાય છે. જો સુધરાઈ સમસ્યાનો નિવેદો લાવી નથી શકતી તો કોણ ઉકેલ લાવશે?’